Den Vest-Sjællandske Avis, 1831-09-24
En Engelsk og en Fransk Escadre skulle afsendes til Tajofloden, for at forskaffe Satisfaction for de Voldsomheder, som ere begaaede mod begge Nationers Undersaatter. Man troer i City, at Don Miguel vil maaske kaste sig i Spaniens Arme, som har samlet en stor Armee paa Grændsen af Portugal. Den 9de Septbr. ere Orlogsskibene Prince Regent paa 120 og Asia paa 80 Kanoner afseilede under Contraadmiral Parkers Commando til Tajo. Den 10de udløb 5 Orlogsskibe og 8 andre Krigskibe under Amiral Codringtons Commando fra Portsmouth, som det hedte, paa en Øvelsestour, men Lloyds Agent i Torbøy har anmeldet: at Admiral Codringtons Flode er passeret der forbi den 14de paa Turen til Lissabon. Marqvien af Londonderry spurgte den 13de i Overhuset om Documenterne angaaende de Portugisiske Anliggender ikke kunde blive fremlagte. Lord Grey svarede: at de ikke vare færdige. Da han spurgte om Afsendelsen af en Escadre til Tajo, saa vægrede Lord Grey sig ved at svare. Den 14de gientog han Spørgsmaalet, og Lord Grey sagde nu at de alvorligste Besværinger vare indløbne fra Lissabon og Oporto. Saavel han som Lordkanzleren yttrede deres Tillid til den Franske Regiering, ligesom det alvorligste Ønske at vedligeholde Fred med den hvorpaa Verdensfreden beroer. - Don Pedro lader ved sine Agenter kiøbe to Krigskibe Asia og Congres, som vare byggede i England for den Mexikanske Regierings Regning. Den Franske Gen. Fabrier har med nogle Portugisere indskibet sig til Tercera. – De Brittiske Kiøbmænd i Lissabon har indsendt den 25de August en Besværing til den Engelske Consul Hoppner over de Mishandlinger de maae døie af den Portugisiske Pøbel. Det Engelske Blad Coureren siger: at det er ikke rimeligt at Don Miguel vil slippe dennegang saa godt derfra, da ogsaa Admiral Roussin vil formodentlig snart vende tilbage til Lissabon fordi Chefen paa den Franske Corvet der er blevet mishandlet. Don Miguel maae ønske at han var i Wien; thi snart vil Lissabon blive ham for heed. Nu er det Tid for Don Pedro at bruge sig; forsømmer han nu Leiligheden saa fortiener han ingen Understøttelse. Der vare blevne 3 Franske Krigskibe tilbage paa Tajofloden; den 24de August var den Franske Chef gaaet i Land; Migueliterne omringede ham og spurgte om han havde Penge med for at bestikke Tropperne. Han svarede med megen Koldblodighed; men de trængte ind paa ham og sloge paa ham med Stokke og knyttede Næver. Han forsvarede sig modigt; men blev kastet omkuld, traadt under Fødderne, hans Uniform revet itu, og var ikke Politiet og nogle Borgere kommen til Hielp saa var han bleven dræbt, erholde de Franske ikke fuldstændig Satisfaction saa forestaaer et nyt Brud, ogsaa en Engelsk Professor ved Navn Charles Hamilton er bleven grovelig mishandlet af Pøbelen. - Ved det sidste Oprør i Lissabon bleve 44 Constitutionelle og 64 Migueliter dræbte hvoriblandt Greven af San Martino, en Ven af Don Miguel; 300 Soldater sidde fangne paa et Blokskib. Mishandlingerne mod Englænderne fortsættes; man opbryder deres Boder og ødelægger Varerne. En Englænder Hr. Gravelins er bleven frygteligt slaget efter Ordre af en Officeer af Don Miguels Garde, Marqvien af Borba, som lod hans Udlændings=Kaart rive i Stykker.